Aptarimas:LGBT judėjimai

message: Pridedu kategoriją "Diskriminacija", nes straipsnio pagrindinė idėja yra aptariamo socialinio judėjimo kova už socialinę lygybę - prieš netradicinių seksualinių orientacijų diskriminaciją. Pvz., straipsnis apie seksizmą t.p. priskiriamas šiai kategorijai: ten kalba eina apie diskriminacija dėl lyties, čia - dėl seksualinės orientacijos.--84.217.84.10 06:24, 2008 sausio 6 (EET)
replies: text: Seksizmo analogija netinkama, nes ten jau pirmam sakinyje parašyta "Seksizmas – žmonių diskriminacija ir/ar ...", tuo tarpu čia nėra aprašoma diskriminacijos rūšis, tik judėjimai, kovojantys už lygybę (taigi diskriminacija susijusi netiesiogiai). knutux 09:12, 2008 sausio 7 (EET)
replies: text: :Gal ir nėra taip svarbu, ar bus straipsnis priskirtas šiai kategorijai, ar ne; tačiau aš vis tik pasirinkčiau šiuo metu rodyti šią kategoriją, nes kitų straipsnių apie LGBT pas mus nėra (anglų/rusų kalboje jų visas portalas yra), ir šis straipsnis kaip ir apibendrintų po kolkas temas LGBT judėjimai ir Seksualinių mažumų teisės, kaip pvz., yra rusų straipsnyje  Движение за права сексуальных и гендерных меньшинств (Перенаправлено с Права сексуальных меньшинств), kuris ir yra priskirtas Diskriminacijos kategorijai.--Sigurdas 06:15, 2008 sausio 10 (EET)
replies: text: ::Gal nedarykime painiavos - LGBT judėjimai nėra nei diskriminacija nei dikriminacijos forma, todėl ši kategorija čia niekaip netinka.--Dirgela 17:41, 2008 sausio 11 (EET)
thread_title:  Kategorijos 

message: Straipsnis galbūt faktiškai teisingas, bet neutralumo trūkumas krenta į akis. Pavyzdžiui, skyrelyje kritika implikuojama, kad LGBT judėjimus kritikuoja tik homofobai, siekiant juos pavaizduoti kuo nepalankiau, dar priduriama kad jie nemėgsta ir kitų mažumų grupių. Tačiau LGBT judėjimai yra kritikuojami (pagrįstai ar ne) ir dėl veiklos metodų, abejotino teisingumo informacijos skleidimo ir kitų dalykų. Tas nutylima. Pradžioje rašoma apie daugiau nei šimtą metų trukusius reformistų ir aktyvistų bandymus kovoti už homoseksualų teises, tačiau straipsnyje nėra nei vieno pavyzdžio. Ar tikrai modernių LGBT judėjimų ištakos siekia daugiau, nei šimtą metų? Ar tas šimtas metų ir seniausiai nebeegzistuojančios (jei modernioje vakarų kultūroje kada išvis egzistavusios) mirties bausmės paminėjimas nėra skirtas tik parodyti LGTB judėjimus palankioje šviesoje? --Nomad (aptarimas) 17:21, 22 rugpjūčio 2015 (EEST)
replies: text: Teisybė, čia (Specialus:Diff/4803012) išėjus gryna propaganda. Jau vien „Reformistai bei aktyvistai daugiau negu 100 metų bandė atkreipti dėmesį į šią problemą bei sumažinti homoseksualių asmenų persekiojimą; jų dėka šiomis dienomis rečiau pasitaiko įstatymų, numatančių homoseksualių santykių draudimą.“ ko vertas. O kritiška nuomonė iš esmės neatspindėta. Kol kas nei stilius, nei požiūrių balansas nėra neutralūs... --Martynas Patasius (aptarimas) 23:38, 22 rugpjūčio 2015 (EEST)
Paskutiniu pakeitimu buvo siekta parodyti, kad homoseksualai Europoje nebuvo nei žudomi, nei kaip nors kitaip baudžiami, ar kad tokio dalyko čia minėti nevalia?--Ąžuolas (aptarimas) 10:32, 23 rugpjūčio 2015 (EEST)

text: Kad iš straipsnio nesimato šio galbūt tikro fakto sąsajų su šiuolaikiniais LGBT judėjimais, ir kad šis galbūt tikras faktas greičiausiai minimas tik dėl emocinio krūvio. Bent jau aš ketinau pašalinti tokiu pagrindu, Dirgela mane aplenkė. --Nomad (aptarimas) 10:48, 23 rugpjūčio 2015 (EEST)
replies: text: :Kad gėjų teisių aktyvistai (apie kuriuos yra šis straipsnis) pražiūrėtų tokį dalyką kaip homoseksualumo kriminalizavimas, yra tiesiog neįmanoma. Taip ir nebuvo, nes tai nuolat vyksta iki šiol, tik kitose šalyse. Tokio fakto nepaminėjimas tolygu straipsnyje lietuvių kalba nepaminėti, kad tai yra indoeuropiečių šeimos kalba. Nežinau, kiek tas teiginys apie „homoseksualių asmenų persekiojimą“ yra emocingas, bet jame sąsaja su tais judėjimas man buvo aiški.

text: :Dabartinės būklės straipsnis tapo gerokai mažiau informatyvus, jis neaprašo net temos minimumo. Todėl pažymiu jį nebaigtu.--Ąžuolas (aptarimas) 11:06, 23 rugpjūčio 2015 (EEST)
replies: text: ::Įsivaizduok, jei straipsnyje apie darbininkų profsąjungas būtų paminėta, kad dirbantys žmonės tūkstančius metų buvo engiami ir laikomi nuosavybe, ir darbininkų profsąjungos kovoja už dirbančių žmonių teises tūkstančius metų, pradedant Spartako sukilimu. Toks įspūdis susidarė paskaičius tą beletristiką. Jei yra kažkokių šaltinių, kaip LGBT judėjimai vakaruose pasisakė prieš vakaruose egzistuojančią mirties bausmę homoseksualams, prašau, įdėk tokį tekstą. Kur nors skyriuje Istorija, kur jam būtų vieta. Neutraliu stiliumi, kaip Vikipedijoje priimta. O straipsnis tai aišku nebaigtas, nei dabartinėje nei ankstesnėje formoje, kur irgi nebuvo parašyta beveik nieko: nei istorija, nei dabartinė padėtis, nei konkrečios veiklos ar konkrečių judėjimų pavyzdžių, nei kritika ar susiduriami sunkumai (neutraliai ir išsamiai), nieko tik abejotino neutralumo apibrėžimas ir pačių judėjimų citatos (neaišku kiek reikšmingos ir reprezentatyvios). Dar gi straipsnis yra geografiškai nesubalansuotas, nes panašu kad kalba tik apie vakaruose egzistuojančius judėjimus. --Nomad (aptarimas) 11:12, 23 rugpjūčio 2015 (EEST)
replies: text: :::Niekas čia teiginio apie mirties bausmę negina (užteko jį ištrinti, jei jis toks emocingas). Man tik susidarė įspūdis, kad čia homoseksualumo krimininalizavimo paminėjimas yra nereikšmingas, net išvis nereikalingas dalykas.--Ąžuolas (aptarimas) 11:28, 23 rugpjūčio 2015 (EEST)
replies: text: ::::Kriminalizavimo paminėjimas, kaip ir galimai dauguma kitų dalykų, įskaitant gal ir mirties bausmę,  manau yra būtini siekiant nušviesti LGBT judėjimus, mažų mažiausiai paminėtini kaip prielaidos jiems atsirasti, kokiame nors „Istorija“ skyriuje. Problema šiuo atveju labiau ne kas minima, o kur ir kaip minima. --Nomad (aptarimas) 11:32, 23 rugpjūčio 2015 (EEST)
Jeigu straipsnis beviltiškas, tai reikia nukreipti į LGBT psl. ir užmiršti to paties klausimo kartojimą 10 skirtingų temų apie nieką ir tą patį.--Vaidila (aptarimas) 20:36, 1 gruodžio 2021 (EET)
thread_title:  Abejotinas neutralumas